b'\n_START_ARTICLE_\nMurvica (Poli\xc4\x8dnik)\n_START_SECTION_\nPovijest\n_START_PARAGRAPH_\nU srednjem vijeku pripada zadarskim plemi\xc4\x87ima i gra\xc4\x91anima. U mleta\xc4\x8dko-osmanskim ratovima jedno je od grani\xc4\x8dnih naselja prema turskim posjedima. Neko vrijeme selo je nosilo ime po srednjovjekovnoj \xc5\xbeupnoj crkvi sv. Sofije. Pod imenom Murvica spominje se u dokumentima iz 1439. i 1440. Me\xc4\x91u najstarijim stanovnicima spominju se 1375. Dra\xc5\xbeoka Filipovi\xc4\x87, 1381. Dragoslav Damjanov i 1432. Dujam. To je mjesto u 18. st. imalo 280 stanovnika i svi su bili katolici._NEWLINE_U desetlje\xc4\x87ima nakon drugog svjetskog rata selo je zbog iseljavanja u inozemstvo znatno demografski opustjelo. Za vrijeme Domovinskog rata Murvica je bila okupirana, spaljena i razorena, a stanovni\xc5\xa1tvo prognano. Osim obiteljskih objekata uni\xc5\xa1teni su i svi kulturni, gospodarski, dru\xc5\xa1tveni i vjerski objekti. Posljedice rata prisutne su jo\xc5\xa1 i danas._NEWLINE_Uskoro poslije oslobo\xc4\x91enja po\xc4\x8dela je obnova ku\xc4\x87a, uglavnom po tada\xc5\xa1njem vladinom programu obnove. Poslije su se u obnovu uklju\xc4\x8dile i druge ustanove te me\xc4\x91unarodne organizacije, a najvi\xc5\xa1e je obnovljena zahvaljuju\xc4\x87i vrijednim Murvi\xc4\x8danima. U naselju su zavr\xc5\xa1eni infrastrukturni radovi i razminiran je veliki dio poljoprivrednih povr\xc5\xa1ina, \xc5\xa1to je znatno pobolj\xc5\xa1alo mogu\xc4\x87nost poljoprivredne proizvodnje i ure\xc4\x91ivanje industrijske zone. Kako se Murvica nalazi u podru\xc4\x8dju posebne dr\xc5\xbeavne skrbi, gra\xc4\x91ani, obrtnici i poduze\xc4\x87a mogu se koristiti nizom poreznih olak\xc5\xa1ica i na taj na\xc4\x8din privu\xc4\x87i potencijalne investitore.\n_START_SECTION_\nStanovni\xc5\xa1tvo\n_START_PARAGRAPH_\nKretanje broja stanovnika od 1857. do 2011.'